Article Blai October 3, 2016\n“Malgrat la creença de la pàgina en blanc sempre escrivim sobre escrit” ens anunciava Michel de Certeau. Som part d’un context que ha influenciat en els nostres interessos, preocupacions i experiències. I el resultat de tot això es pot veure en els nostres gustos i composicions.\nEl productor musical, Brian Eno desenvolupa durant la seva classe magistral per el programa de la BBC The Peel Sessions Lecture, un discurs al voltant del concepte d’ecologia de la cultura partint de dues preguntes: és l’art una carrera? hi ha una fórmula per fer florir l’art? \nQuè és la cultura? Eno defineix la cultura com tot allò que no necessitaríem fer però que fem. Menjar és una necessitat, però en canvi ens passem hores a la cuina per fer un pastís. Moure’s és imprescindible, però no tenim perquè ballar un tango, una rumba o un swing. Tots ens tallem els cabells i ningú ho fa de forma aleatòria, sinó que elegim un estil concret de tall que pot ser acceptat – o no – per la nostra comunitat, però que sens dubte, el nostre estil de cabells és un símbol d’un món concret. Totes aquestes decisions estètiques que no ens ajuden a pertànyer o destacar en una comunitat, ja estant presents en els jocs dels nens. Quan un nen juga s’està imaginant que pot volar o que és un pirata i, usant la representació aprèn. Quan els adults juguen ho fan a través de l’art. No és l’art un joc entre tots els homes de totes les èpoques? es preguntava Marcel Duchamp.\nEl joc, l’estètica i en definitiva l’art marquen les nostres identitats, la forma com ens presentem al món. Pot semblar superficial, però crec que el “me gusta” és una expressió pertinent. Sobre tot quan ens preguntem perquè ens agrada una cosa. M’agrada te un component que és previ a l’interès. El m’agrada afegeix l’experiència estètica i que d’alguna manera s’aproxima a la necessitat, a allò que em xoca.\nÉs a partir dels gustos compartits com creem relacions. El gust és una forma de crear empatia amb l’altre i per tant una forma de relacionar-se amb la comunitat. Eno ens posa l’exemple del pentinat: “ningú es talla els cabells de orma aleatòria i si algú ho fa que vingui i m’ho ensenyi.”\nEn aquest sentit tots tenim el dret de modificar el nostre propi entorn a partir dels nostres gustos, i dediquem una part important de les nostres vides a pensar com han de ser els espais per on ens movem. Creem espais a on nosaltres hem elegit el color de la pared, els quadres que estan penjats, el mobiliari, la música que està sonant….\nL’interès apareixerà al reflexionar sobre alguna cosa que ens atrau, per tant serà la culminació de la gestació del gust.\nPerò Eno va un pas més enllà. Què passa quan en la societat hi ha uns individus als que anomenem artistes i que els hi donem la responsabilitat de presentar les nostres societats a través de les seves composicions?\nEno posa com a exemple la Rússia bolxevic a on hi va haver una de les majors produccions artístiques de tota la història de la humanitat. Més enllà dels noms més coneguts com Malevich, Ródchenko o Kandinsky s’amagaven infinitat de pintors, escultors i dissenyadors d’igual qualitat. Aquest període de la història va estar marcada pel fet de pertànyer a un ecosistema en el qual seran reconeguts i en conseqüència aquests artistes gaudien de l’oportunitat de desenvolupar un treball que anava més enllà d’una creació personal i influenciava de forma directa a la societat de l’època. En aquest període hi havia un gran número de galeries, es celebraven moltes festes a on assistien els artistes, havien reunions constants i la transmissió de coneixement era ininterrompuda.\nEn una línia semblant a aquesta, l’artista i membre de e-flux, Anton Vidokle menciona la seva creença que, després de la censura imposada per per part del règim Stalinista, les aportacions constructivistes no van desaparèixer sinó que es van filtrar cap a altres gremis de la societat russa.\nUn altre cas podria ser el del Pop Birtànic, que s’ha desenvolupat en l’ecosistema cultural dominant com és el del sistema anglosaxó, permeten un reconeixement social que promovia que molts creadors serveixin com altaveu de les inquietuts d’una generació.\nEno ens invita a canviar el nostre vocabulari, oblidar-nos del genius romàntic i reelaborar la història de l’art a partir de la concepció de scenius, el talent de l’escena cultural, i per tant de tota una comunitat.\nPer Eno, el scenius seria un subjecte amb suficient influència o destresa per evidenciar les idees d’un ecosistema cultural.\nLa conferència culmina amb l’afirmació “new ideas are articulated by individuals but generated by communities”.\nEls artistes no creen. Els artistes miren estudien, usen, aporten, comparteixen, juguen, composen, aludeixen, ponderes, s’apropien, col·leccionen, ordenen, harmonitzen, articulen. I amb tots aquests adjectius construeixen soports per unes idees que no són seves, que sempre són derivacions de posicionaments ja establers en el món a on pertanyen cada un d’ells.\nLa originalitat és adonar-se de que alguna cosa ha estat allà i donar-li un soport, nombrar-lo. Hem de canviar la nostra perspectiva cap a l’obra d’art i començar a mirar cap a una idea de sistema.\nCom exposa Rancière en L’espectador emancipat, l’obra d’art política no canvia la nostra ideologia de forma radical, però ens reconforta al veure que no estem sols defenen la nostra posició i, a més, ens permet fer-nos preguntes, on les respostes si que poden ser un motor social.\nPerò què passa quan no mirem una obra, sinó que formem part d’un ecosistema cultural? Què passa quan estem rodejats de milions d’obres d’art que no ens construeixen com a individus? Continuament els nostres cossos xoquen amb composicions estilístique sque ens commouen, ens aburreixen o ens fan enfadar. Òbviament que una obra no te la suficient força per cambiar el pols d’una societat, però sí d’ocasionar un petit xoc i així contribuir, de forma lenta i subliminal, a un canvi superior.\nA mode de conclusió d’aquest article m’agradaria apropiar-me d’una frase, que al mateix temps va ser apropiada per Miquel Molins en una de les seves classes sobre el collage:\n“Ajuntar dues coses que no\ns’havien ajuntat abans i el món canvia”\n*Aquest text forma part de la investigació Ús comú: apropiació i pràctiques colectives. “Harmonitzin, si us plau!”. Blai Marginedas, 2016\n Conferència Brian Eno, The Peel Sessions Lecture, BBC Radio 6 music http://www.bbc.co.uk/programmes/p033smwp\n Frase del llibre Levels of Life de Julian Barnes (2013). Aquesta frase me l’he apropiat d’una classe sobre la historia del collage amb Miquel Molins.


L’Espai Caixa dirigeix els seus recursos a la cura dels associats | Ràdio Calella Televisió\nEls socis i sòcies de l’Espai Caixa de Calella estan responent a la quarantena com una gran família, cuidant-se els uns dels altres. Aprofiten les noves tecnologies per escurçar la distància que imposa l’aïllament social per salvar-se de la COVID-19, i això els permet estar en contacte, saber que tots estan bé o demanar ajuda, els que la necessiten. De fet, la junta directiva ha posat a la seva disposició les dues treballadores de l’entitat, que fan trucades diàries a qui passa per una situació de vulnerabilitat o s’encarreguen de portar-los menjar i medicaments.\nLa gent de l’Espai Caixa tira dels grups de Whatsapp i de les xarxes socials per seguir connectats i alleugerir la sensació de solitud que provoca la quarantena. I en coordinació amb l’Ajuntament de Calella, que ha creat una bossa de voluntaris, també es preocupen que tots els socis i sòcies tinguin les necessitats bàsiques cobertes. Ho explica el president de l’entitat, Josep Maria Granyó, en una entrevista a Ràdio Calella TV.\nHem creat un servei d’atenció als socis a càrrec de les dues treballadores, i sempre en coordinació amb el grup que ha creat l’Ajuntament, perquè no se sentin sols, per ajudar-los a fer la compra. I entre nosaltres també hi ha comunicació, sobretot amb els que viuen sols a casa. Això ens permet que puguin passar el confinament de la millor manera possible.\nI entre ells, no han perdut el contacte i s’ajuden, encara que sigui des de la distància. Francesc Montero comparteix sessions de gimnàstica per seguir a casa i mantenir-se actius, i el doctor Ramon Maria Prat, que acostuma a fer xerrades periòdiques sobre temes de salut, orienta a aquells que tenen dubtes sobre el coronavirus.\nSi sabem de persones que tenen simptomatologia dubtosa, li derivem a ell perquè els aconselli que han de fer. El doctor Prat està fent també una mena de voluntariat aprofitant la seva experiència.\nInternet ofereix múltiples oportunitats per a la gent gran de Calella que aquests dies ha de seguir amb especial atenció les ordres de confinament per no exposar-se al coronavirus, que té un impacte molt negatiu en la seva salut.\nA continuació podeu escoltar íntegrament l’entrevista al president de l’Espai Caixa, Josep Maria Granyó:\nSegüent La Fundació Marpi aplica un ERTO parcial per garantir la continuïtat de la seva activitat\nAnterior Stay Homas esgota les entrades pel seu primer concert en 10 minuts


5 claus per aconseguir tot el que et proposis! – COACHING\nArticles sobre coaching\nMarç 9, 2016 by Gemma Pallàs Coaching Retroba't\nSi no recordes quantes vegades has començat un règim, quantes vegades has decidit deixar de fumar, quants cops t’has dit que canviaràs de feina, que faràs un canvi d’actitud o que realitzaràs “x” activitat… Aquest és el teu post!\nEn el coaching utilitzem un sistema que s’anomena OBJECTIU S.M.A.R.T. Smart significa “intel·ligent” en anglès i es tracta de donar-li al nostre objectiu 5 característiques que el converteixen en un objectiu ideal per a nosaltres i ideal perquè el puguem aconseguir.\nS: El nostre objectiu ha de ser “específic”, què significa això? Significa que ha d’estar molt ben detallat perquè no ens sigui complicat dur-lo a l’acció. Com? Doncs per exemple evitant que es basi en conceptes abstractes. Per exemple, si em plantejo que vull ser més feliç, o que vull estar millor amb mi mateix/a, o que vull ser més eficient… aquestes paraules són conceptes abstractes que ens dificultaran marcar-nos un pla d’acció. Sigues més feliç d’aquí a 30 minuts! Estigues millor amb tu mateix/a demà al matí! Complicat oi? Si el teu objectiu és d’aquest estil, plantejat: què faria que jo fos més feliç? Si és dedicar-me a fer “x” activitat que m’agrada o passar més temps amb la gent que estimo… Sigui quina sigui la resposta al ser especifica podrem passar a un pla d’acció concret: aquesta tarda faré allò que m’agrada, demà trucaré a tal persona que fa molt que no veig… Per tant, interroga al teu objectiu fins que sigui específic.\nM: L’objectiu ha de ser “mesurable”, necessitem saber si l’estem assolint o no per saber si anem per bon camí o si hem de modificar el nostre pla d’acció. I com ho podem fer això? Busca indicadors que t’ajudin a detectar-ho, el secret està en preguntar-te, com sabré que ho estic aconseguint?, què m’indicarà que vaig per bon camí?, com sabre que ja ho he aconseguit? Les respostes a aquestes preguntes et donaran indicacions clares tant perquè mesuris el teu èxit com pistes per marcar-te un bon pla d’acció.\nA: Sembla lògic però no sempre ho és tant, i és que el teu objectiu ha de ser “assolible”. És important que depengui totalment de tu o en gran part de tu. Els objectius que depenen només d’altres persones o del destí no els podrem posar en acció. Si per exemple vull trobar feina, o vull que em toqui la loteria, o vull millorar una relació, estar clar que hi ha un percentatge que no dependrà de mi, però també hi ha una gran part que si en depèn, per tant sí serien bons objectius!\nR: “rellevant”. El meu objectiu ha d’estar relacionat amb una idea de vida important per a mi, ha d’estar relacionat amb un valor bàsic per a mi. Pensem que per complir un objectiu és necessària una part de motivació i força de voluntat i per això és necessari que l’objectiu sigui realment important per mi. És a dir, que els objectius no rellevants serien aquells que són el que els altres volen o esperen de mi, el que crec que haig de fer… Marcat un objectiu que sigui realment important per tu!\nT. El “temps” és una peça clau en totes les nostres metes, sembla que quan posem una data la cosa comença de debò, podem organitzar-nos millor el nostre pla d’acció i evitem aquelles típiques frases que no ens porten enlloc…”quan pugui faré…”, “l’any que bé començaré…”. Per quan ho vols? Quina és la data límit del teu objectiu?\nAquesta entrada s'ha publicat en Més sobre Coaching Personal i etiquetada amb Més sobre Coaching Personal. Afegiu a les adreces d'interès l'enllaç permanent.\n← Eina per canviar un comportament!\n5 claus per aconseguir tot el que et proposis! →\nUn pensament sobre “5 claus per aconseguir tot el que et proposis!”\nCoaching Retroba't | Març 9, 2016 a les 7:35 pm\nReblogged this on Coaching Retroba't.\nI tu, per a qui vius?


tercer món | ..: MadeByMiki :..\nPosts Tagged ‘tercer món’\nA l’altre banda de les muralles.\nAhir per fi vaig poder dedicar un temps a la navegació tranquil·la i sense cap objectiu prefixat per Internet, els darrers dies la maleïda feina m’ha deixat en un estat d’esgotament físic i mental lamentable. Ja us en haureu adonat per la manca de posts alarmant que darrerament hi ha hagut al blog, encara gràcies de l’entrevista amb l’Eusebio Val… però com que suposo que de tant en tant això li passa a tothom, deixo les lamentacions i vaig per feina.\nFeu un "click" per veure-ho millor.\nJo hi veig un cert paral·lelisme a la situació actual i la que vàrem viure amb el col·lapse del bloc comunista, en aquella època la televisió per satèl·lit va ser decisiva a l’hora d’empènyer als habitants dels països de l’est cap a la decepció actual, i ara Internet sembla fer la feina de catalitzador d’esperances d’infinitud de persones de “l’altre banda de les muralles”.\n17 febrer 2011 at 9:43 am\nTagged with fam, injustícia, Internet, justicia, mon, mur de Berlín, muralles, occident, riquesa, satel·lit, tercer món\nLa borsa de la vida.\nEl ying i el yang.\nTots alguna vegada hem vist pel·lícules americanes, i segurament ens haurem trobat amb alguna escena on el protagonista deia: “¡¡soy ciudadano americano!!”. Avui fer servir aquesta frase pot resultar útil o contraproduent, depèn de la situació, el que queda clar és que al seu darrere hi ha un missatge interessant, el fet molt clar que no tots valem el mateix.\nTan sols cal fer una mirada als diaris o a la televisió per veure com hi ha una espècie de mercat de la mort, una borsa macabra on es mesura la importància de les víctimes segons el seu origen.\nHi ha morts que ni tan sols son notícia, donat que es fa notícia de lo extraordinari, a ningú li interessa gens la mort endèmica de milers de persones de gana o malalties perfectament curables. En aquest cas per ser notícia cal algun fet espectacular, un tsunami, un terratrèmol, el que sigui però a poder ser que com a mínim doni audiència.\nA l’altre banda hi ha els morts de països occidentals, aquests tenen un valor enorme en comparació amb els pobres. Fins hi tot a aquests se’ls permet tenir una història, sovint es recorda la seva afligida família, els amics, es nota que son morts de primera categoria. Fins hi tot entre els països occidentals hi ha diferències a aquesta borsa macabra, ben segur que si els atemptats del 11-M a Madrid haguessin tingut lloc a Paris o a Londres “l’audiència” mundial hauria sigut superior.\nPotser d’això es tracta, d’audiència. Els morts importants son aquells que el nostre imaginari col·lectiu veu com a “familiars”, i d’això se’n ocupa durant anys i anys tant la televisió com el cinema, se’ns familiaritza amb un tipus de gent, amb uns paisatges, unes ciutats, unes costums… i aleshores tot el que passi a aquests “llocs familiars” serà viscut com a molt proper.\nEs tracta purament de proximitats creades, en realitat hauríem de tenir una visió més humanista del món, i no deixar-nos portar per la manipulació de sentiments i de pensaments. Cal que anem més enllà i decidim nosaltres que és realment important i preguntar-nos el perquè passa el que passa, qui se’n beneficia i com se’ns informa del fet.\nBanda sonora del post: “Among The Living”, Anthrax.\n5 Juliol 2010 at 12:58 pm\nTagged with bosra, justicia, mort, tercer món, terratremol, tsunami, vida


La regidora de Joventut, Maite Ibáñez, presentarà demà davant la comissió política de seguiment del Pla de Joventut 2019-2023 el balanç del tercer any de la seua aplicació, corresponent a l’any 2021. Un pla que marca les línies estratègiques del consistori en polítiques de joventut, i en el qual “es dona resposta a les demandes de les persones joves de la ciutat”. Ibáñez ha destacat que l’any 2021 “vam incrementar els cursos de formació i d’idiomes i vam reforçar l’atenció psicològica, els programes d’assessorament en matèria d’ocupació i els programes d’oci saludable”.\nEn el context actual s’han establert sis eixos principals d’actuació: l’increment dels cursos de formació, el reforç dels programes d’assessorament en matèria d’ocupació, el suport psicològic, els programes d’oci saludable i el temps lliure, la inclusió social i accés a la cultura. Estos sis aspectes han centrat les accions del Pla durant el darrer any.\nUn dels pilars del Pla és la formació com a eina perquè els joves aconseguisquen la plena autonomia, milloren les opcions de feina i puguen accedir al mercat laboral. Per això, “hem reforçat el nombre de cursos gratuïts de formació oferts durant tot l’any, perquè les persones joves disposen d’una àmplia oferta que s’ajuste als seus interessos i necessitats”, ha apuntat Ibáñez. En este sentit, durant el 2021 es van oferir un total de 655 places per a cursos d’anglès i valencià, a més de les ofertes al programa Estiu Jove.\nLa regidora de Joventut ha recordat que l’any passat vam posar en marxa un nou servei de coaching laboral amb l’objectiu de millorar la cerca activa d’ocupació de les persones joves. Este nou recurs d’orientació laboral, que té lloc al Centre Municipal de Joventut d’Orriols i a l’edifici Espai Jove VLC, oferix una atenció directa, personalitzada i presencial. “Hem observat que és molt necessari facilitar l’orientació i apropar eines per a la presa de decisions, afrontar una entrevista o posar en valor les capacitats i habilitats, per això, el servei d’assessorament els dona suport en este sentit i està funcionant molt bé”.\nD’altra banda, del programa ‘Eines’, que forma en aspectes bàsics a través de cursos d’informàtica, ofimàtica, monitor de menjador, impressió en 3D o reparació de Smartphones i tablets, es van oferir un total de 344 places i se’n va augmentar el nombre de tallers.\nTambé s’ha reforçat el SIAJ, un servei d’assessorament especialitzat en matèria d’ocupació, vivenda, afectivosexual i psicològic. En este sentit, una de les apostes de la regidoria des del començament de la pandèmia ha estat l’atenció psicològica. Per això es va crear el programa ‘T’escoltem’ de suport psicològic i emocional, que el 2021 va atendre 283 joves d’entre 12 i 30 anys, tractant consultes relacionades amb l’ansietat, el maneig de l’assertivitat i les relacions socials o qüestions d’àmbit acadèmic i laboral. “L’alta demanda d’este servei i la bona valoració de les persones usuàries mostra que ha estat molt positiu que el posàrem en marxa i que l’hàgem mantingut”, ha apuntat Ibañez.\nUna altra de les actuacions ha consistit a impulsar un programa de lleure saludable, format per un ampli catàleg de rutes culturals, excursions per la natura, multiaventura, tallers artístics o activitats esportives, que va tenir lloc els caps de setmana de la primavera i la tardor. “A través d’este programa vam voler promoure la realització d’activitats d’oci alternatiu i activitats grupals realitzades a l’aire lliure”, ha recordat Ibáñez, que posa en relleu que “la situació sanitària va fer que els adolescents passaren menys temps a l’aire lliure, que practicaren menys exercici o que hagueren reduït la vida social”. Ha destacat el gran èxit d’afluència, indicant que es van oferir 350 places entre les activitats d’Aventura’t i Viu la Natura. “Durant quasi tot l’any oferim activitats relacionades amb l’ús positiu del temps lliure, per això estem consolidant una programació estable i continuada d’activitats i, molt prompte, obrirem el termini d’inscripció del nou programa per a esta primavera”.\n“També hem incrementat el nombre de propostes d’activitats per a ‘Estiu Jove’ i el nombre de places, ja que si el 2019 oferim 1.534 i el 2020 un total de 487, l’any passat en vam oferir 1.700”, ha destacat Ibáñez, doncs “volem que hi haja places suficients per a totes les sol·licituds i cobrir les demandes dels joves de tots els barris”.\nUn altre dels eixos on s’ha centrat el Pla de Joventut ha estat l’accés a la cultura. En este àmbit destaca el programa ‘Cultura Jove’ que apropa a la joventut les propostes culturals de la ciutat. El projecte Entrades està orientat a facilitar l’accés de la joventut a una programació cultural variada (concerts, cinema, teatre, etc.) amb sorteig d’entrades gratuïtes. Durant el 2021 s’han distribuït de manera gratuïta 337 places de 23 espectacles, que suposa un augment respecte al 2020, quan van ser 218 places de 16 espectacles.\nL’altre objectiu del Pla en matèria cultural ha estat el de promoure i visibilitzar les propostes culturals d’artistes joves, per això s’ha mantingut el suport al ‘Programa de Residències artístiques i culturals per a joves’, amb un pressupost de 75.000 €, que ha permès que el nombre de joves premiats haja estat de 25. La presentació de les creacions artístiques es farà el 29 i 30 d’abril a l’Edifici Espai Jove VLC, carrer Campoamor. A més, la regidoria disposa d’una Xarxa de Sales d’Exposicions, a Espai Jove VLC, Centres Municipals de Joventut o el Mesón de Morella, que es posen a disposició de la gent jove perquè exposen les seues obres. D’altra banda, el cicle de concerts de Primavera i de Tardor ha donat l’oportunitat als grups i artistes joves de mostrar la seua música davant d’un públic jove.\nTambé s’han desenvolupat diferents accions com els Tallers Apuntat dirigits a l’ocupació del temps lliure des d’una perspectiva educativa i formadora, que el 2021 s’han incrementat fins als 186, quan el 2020 van ser 92 i el 2019, 136.\nPer Maite Ibáñez “el ritme d’implantació del Pla Joventut 2019-2023 es pot considerar com a molt positiu, tenint en compte que el context sanitari va dificultar la implementació de diferents accions i va obligar a reorientar les prioritats del pla”. La regidora ha afirmat que des de Joventut “seguim donant prioritat a les accions que ens ajuden a maximitzar l’efectivitat dels recursos i a ajustar-los a les necessitats actuals de la joventut”.\nPrevAnteriorPasqua Jove: Taller de robòtica per a xiquets i xiquetes￼\nSegüentAVA-ASAJA urgeix a les administracions a “ser serioses” i acabar la modernització de regadius per a l’AlbuferaNext


10 pel·lícules basades en el geni del cervell humà - Hollywood\n10 pel·lícules sobre Genius of Human Brain on Math jugava el denominador comú\nHi ha algunes pel·lícules que ens deixen bocabadats veient la brillantor del cervell humà i com ens sorprèn de tant en tant. Aquí hem recopilat exactament aquest tipus de llista. Gaudeix-ne!\nClassificació IMDb: 7.4\nAquesta pel·lícula gira al voltant del conflicte entre els educadors que volen posar un nen brillant en formació matemàtica avançada i el tutor legal de la noia, que vol que visqui una infància normal. La pel·lícula proclama amb orgull les alegries de la família que es sacrifiquen per si mateixes i canvien la vida.\nClassificació IMDb: 6.2\nQI és una comèdia romàntica sobre un jove (Tim Robbins, sí, el mateix noi que va fer el paper principal a The Shawshank Redemption) que s’enamora de la neboda del geni matemàtic Albert Einstein i intenta guanyar-la amb l’ajut d’Einstein. Definitivament, no es pot dir que sigui una pel·lícula meravellosa, sinó una pel·lícula bonica amb un angle interessant per tenir una experiència agradable.\n3. Una ment bonica\nClassificació IMDb: 8.2\n©Cita per recordar\nLa gent en diu una pel·lícula amb diferències: més que res, és realista. 'A Beautiful Mind' és una pel·lícula dramàtica biogràfica basada en la vida de John Nash, premi Nobel d'Economia. La història gira al voltant de Nash desenvolupant un nou concepte de dinàmica de govern, la psicologia d’un home, filosofies matemàtiques per a experiències de la vida real recolzades per un sol pilar al llarg del camí, l’amor de la seva vida, la seva dona Alicia Nash. Mireu la pel·lícula per la singularitat que us ofereix i molts secrets que us queden al davant i us prometo que no us penedireu, però us sorprendrà més que la força que té en la seva història i música de fons.\n4. Caça de bona voluntat\nClassificació IMDb: 8.3\nEn aquesta història de ficció Will Hunting (Matt Damon), interpreta un genial conserge i resol tots els problemes matemàtics difícils, però quan s’enfronta a una crisi emocional, rep l’ajut del psiquiatre Dr Sean Maguireto (Robin Williams), que l’ajuda a recuperar-se. No hi ha molt a dir, ja que la classificació ho diu tot el brillant que és la pel·lícula. En resum, és la història d’un jove brillant amb un passat problemàtic i que ha de veure a la llista.\n©Cartell de la pel·lícula Pi\nPi segueix un paranoic matemàtic que busca incansablement un nombre que pugui desbloquejar els secrets de l'univers. Sovint es veu atracat per deliris psicològics de paranoia i debilitants mals de cap, on viu en un desordenat apartament del barri xinès, on juga amb equacions i el seu ordinador casolà i super avançat. Sí, aquest és el retrat. Si us agrada veure un geni desordenat, això és tot.\n6. L’home que coneixia l’infinit\n'The Man Who Knew Infinity' és un dels darrers inscrits a la llista. És una pel·lícula dramàtica biogràfica britànica (2015) basada en la vida del matemàtic indi Srinivasa Ramanujan.\nSi busqueu inspiració de la vida real, aquesta és la vostra millor aposta. La pel·lícula està protagonitzada per Dev Patel com Srinivasa Ramanujan, un matemàtic de la vida real que creix pobre a Madras, Índia, i que ingressa a la Universitat de Cambridge durant la Primera Guerra Mundial. Aquí és on es converteix en un pioner en teories matemàtiques amb la guia del seu professor GH Hardy.\nClassificació IMDb: 6.8\nÉs la història de Micky, un professor de matemàtiques, que recluta cinc estudiants brillants i utilitza les seves habilitats per guanyar milions al blackjack de Las Vegas. La pel·lícula utilitza les matemàtiques com a dispositiu narratiu i tracta d’un grup d’estudiants del MIT que guanyen diners a les taules de blackjack de Las Vegas mitjançant un mètode de comptatge de cartes. A més, es basa en una història real.\n8. La teoria de tot\nClassificació IMDb: 7.7\n©Què hi ha a Netflix\nQui no coneix el famós Stephen Hawking, però també coneixíeu la història darrere de les lluites que va trobar en els seus primers dies. 'The Theory of Everything' és una pel·lícula dramàtica romàntica biogràfica britànica del 2014 que definitivament no us podeu deixar perdre. Aquesta pel·lícula és una obra mestra i porta la partitura musical, la cinematografia i la representació a un altre nivell.\n9. Figures ocultes\nClassificació IMDb: 7.8\nBé, Hidden Figures té més a veure amb la superació de la tensió racial que amb les matemàtiques. En resum, és la història d’un equip de dones matemàtiques afroamericanes que van exercir un paper vital a la NASA durant els primers anys del programa espacial dels Estats Units. Cal dir que és un rellotge meravellós i un dels darrers que apareixen en aquesta llista.\n3 tipus de línies de nivell\n10. Els assassins d’Oxford\nClassificació IMDb: 6.1\n©Addicte al tràiler\nAquesta pel·lícula tracta d’un estudiant de matemàtiques que utilitza patrons matemàtics per atrapar a un assassí. Com el seu propi nom indica, la història gira entorn dels assassinats de la Universitat d’Oxford, on un professor i un estudiant de postgrau treballen junts per intentar aturar una sèrie potencial d’assassinat aparentment lligats per símbols matemàtics.\n10 dones polítiques més calentes del món\n8 solters reials elegibles de tot el món amb patrimoni net\nA continuació s’explica el temps que queda el coronavirus a la roba i així es pot rentar\n15 trencadors de gel d'una línia per aconseguir-ho en la propera data de Tinder\nidees de vestits de club per a homes\ncalories cremades caminant ràpidament 1 hora\non comprar llana merina


A partir d'aquest diumenge, a les 22h, a la teva televisió local\nLa creació artística a 'Territori Contemporani'\nEl protagonista del pròxim capítol de 'Territori Contemporani' serà l'artista Carlos Pazos, creador heterogeni i autor d'una obra a cavall del neodadaisme, l’'arte povera', el surrealisme i l’obra de Marcel Duchamp, Andy Warhol i Marcel Broodthaers. La seva producció artística mostra un agut sentit l'humor, però al mateix temps un rerefons profundament dramàtic. Pazos vol mostrar al públic el fracàs de la modernitat i qüestiona qualsevol sistema de representació perquè per ell la imatge ja no pot evocar cap realitat. L’artista s’amaga rere diverses màscares i utilitza souvenirs i objectes per fer del col·leccionisme o de l'acumulació un dels eixos centrals de la seva obra. Per conèixer el treball de Pazos, 'Territori Contemporani' visita el seu projecte 'Portàtil' a Lliçà d'Amunt i la galeria Sis de Sabadell.\nA més de Pazos, ''Territori Contemporani' també oferirà la possibilitat de conèixer 'Plecs', l'última obra de Tura Sanz en què plasma el vincle que hi ha entre el jo i el cos. Marla Jacarilla, David Bestué, Rafel G. Bianchi i Marcel·lí Antúnez, també formaran part d'aquesta etapa del programa.\nEnguany, 'Territori Contemporani' també visitarà espais com, el Museu de Pintura de Sant Pol de Mar, l'Institut d'Estudis Ilerdencs, la Fundació Vilacasas de Palafrugell, el Museu de l'Art de la Pell de Vic, la Cort d'Ex Abrupto de Moià o el festival Embarrat de Tàrrega.\nOn i quan es podrà veure 'Territori Contemporani'\nEl programa és una coproducció entre VOTV i La Xarxa de Comunicació Local. Es podrà veure per 'streaming' a laxarxa.cat i a les televisions locals. Cliqueu aquí per saber quan i quines emissores l'emetran.


Gràcies a la tecnologia podem saber quan està previst que arribi el Pare Noel – Albert Cuesta\nGràcies a la tecnologia podem saber quan està previst que arribi el Pare Noel\nby Albert Cuesta · Published 24 de December de 2020 · Updated 12 de January de 2021\nUna web de Google ens permet seguir-lo en temps real gràcies a la geolocalització del seu trineu. A la mateixa pàgina també s’hi troben jocs i altres activitats de Nadal per als petits de casa. D’altra banda, l’Albert Cuesta ens parla d’altres perfils rellevants, com per exemple els dels presidents dels Estats Units a les xarxes socials.\nQuè et sembla el ciberatac a l’ajuntament de Cambrils?\nEn casos com aquest costa saber-ne els detalls, igual que en el segrest d’una persona. Però estic d’acord amb l’Agència de Ciberseguretat de Catalunya: el ransomware o xifratge de dades ja és la modalitat de ciberatac més freqüent i encara anirà a més, perquè els ciberdelinqüents no tenen cap escrúpol. Fins i tot porten mesos provant de tombar els sistemes de farmacèutiques, centres de recerca i hospitals que lluiten contra el coronavirus. Amb això ja t’ho dic tot.\nAnem a un tema d’actualitat. Ens confirmes que el Pare Noel arribarà puntualment a les llars catalanes que l’esperen.\nSí, i gràcies a la geolocalització, aquesta tecnologia que en altres casos fa tanta ràbia als ciutadans. A la web santatracker.google.com podeu seguir en temps real la posició del trineu. L’últim cop que ho he mirat anava de Nova Delhi cap a Karachi i portava repartits més de 3.000 milions de regals. A la mateixa pàgina trobareu jocs i altres activitats de Nadal per als petits de casa, que són en català si teniu configurat el navegador web en la nostra llengua.\nPer al Tió no hi ha res semblant, perquè els tions i les tiones no es mouen de lloc, i a aquestes hores cada família sap perfectament on és el seu.\nDoncs ni el Pare Noel ni el Tió tenen gaire audiència, si més no a Twitter. En canvi, qui sí en té són els perfils oficials vinculats a la presidència dels Estats Units. Entre els comptes POTUS (que no és una planta, sinó les sigles de President Of The United States com sap tothom que hagi vist la sèrie de The West Wing), FLOTUS (la primera dama), el vicepresident, la secretària de premsa i la pròpia Casa Blanca en anglès i en espanyol sumen uns 92 milions de seguidors, dels que un terç corresponen al president.\nTots aquests perfils canviaran de mans el 20 de gener amb la investidura de Joe Biden. La mala notícia per a ell és que Twitter ha decidit que aquell dia començaran de zero, sense conservar cap dels seguidors que han acumulat. És un canvi substancial respecte al relleu de 2017, quan Donald Trump va heretar els milions de seguidors que Barack Obama havia acumulat. El motiu no està clar, però podria tenir a veure amb els errors tècnics que van passar fa quatre anys.\nEls seguidors tampoc se’ls quedaran Donald i Melania Trump. Però tampoc els calen: el perfil personal de l’encara president @RealDonaldTrump, té 88 milions i mig de seguidors, gairebé el triple que l’oficial POTUS. O sigui que l’home podrà continuar bramant pel seu compte. Això sí, Twitter també ha dit que quan Trump marxi de la Casa Blanca i passi a ser un ciutadà normal deixarà de tolerar-li moltes de les sortides de to que ara li permet.\nTags: catalunya nitcibertatacsdonald trumppare noelransomwaretwitterxarxes socials


Montserrat estrena la nova Hostatgeria monàstica | CatalunyaReligió.cat\nInici Montserrat estrena la nova Hostatgeria monàstica\nDg, 1/04/2012 Tweet\n(Abadia de Montserrat) Aquest divendres es va fer l’acte de benedicció i d’inauguració de la nova Hostatgeria del Monestir de Montserrat, que s’ha portat a terme d’acord amb el conveni de col·laboració entre l’Abadia de Montserrat i la Diputació de Barcelona.\nL’edifici, que s’ha rehabilitat integralment, compta a partir d’ara amb 39 habitacions i 45llits, a més d’un nou espai per a reunions en el darrer pis, i ha quedat adaptat a les necessitatsactuals. La nova Hostatgeria de Montserrat ha estat inaugurada pel president de la Diputació de Barcelona, Salvador Esteve, i pel pare abat Josep M. Soler, que ha beneit el nou edifici.\nL’edifici de l’Hostatgeria del Monestir s’havia reformat a finals del segle XIX i abans de l’actuació patia múltiples carències tant des del punt de vista funcional com normatiu i estructural, que aconsellaven realitzar una profunda intervenció per adaptar-la a les necessitats actuals, en base a l’Estudi de Programació elaborat pel Servei d’Equipaments i Espai Públic de la Diputació de Barcelona. L’actuació s’ha centrat, específicament, en un reforç estructural de l’edifici, l’adequacióde les habitacions –amb bany complet en cadascuna d’elles- i l’adaptació de l’immoble a les normes de seguretat i d’accessibilitat. Les obres han durant un any i tres mesos.\nLa Diputació de Barcelona, en el marc de les atribucions que la legislació li atorga, col·labora amb institucions catalanes per fer possibles projectes d’interès general dins el marc de la cultura, l’educació i el pensament, com és el cas de la rehabilitació de l’hostatgeria monàstica de Montserrat. Per tant, i per mitjà del conveni de col·laboració que van signar el dia 25 de gener de 2011 l'abat Josep M. Soler i l’aleshores president de la Diputació de Barcelona Antoni Fogué.\nEl director del projecte i d’execució de les obres ha estat l’arquitecte Alberto Esquerdo, mentre que l’aparellador ha estat Jaume Soldevila, l’enginyeria de l’obra ha anat a càrrec de Ros&Crespo Consultors SLP i l’empresa constructora ha estat Urcotex SL. Durant l’any i tres mesos que han durat les obres hi ha treballat una trentena de persones, pertanyents a dotze empreses diferents, i el pressupost total ha estat de tres milions d’euros.\nEtiquetes: Abadia de Montserrat, hostatgeria, Vida religiosa Inicieu sessió o registreu-vos per enviar comentaris\tImprimiu\tEnvieu a un amic\tCreeu PDF\nYouCat, la fe catòlica adaptada als joves\n(Claret) L'Editorial Claret en el marc la Jornada Mundial de Joventut d'aquest mes d’agost a Madrid ha editat YouCat (Youth Cathesism), un text que exposa amb llenguatge adaptat als joves la fe catòlica en el seu...\nCatalunya rebrà 300 joves d'arreu del món per participar en l'experiència MAGIS 2011\n(Jesuïtes) Aquest divendres, més de 3.000 joves de 50 països diferents han arribat al Santuari de Loiola, al País Basc, on s’ha iniciat l’...\nPau VI, el papa de Montserrat\n“Les noticies de Montserrat em captiven i m’edifiquen”. Així escrivia el 1958 el cardenal Giovanni Battista Montini, futur Pau VI, al prior de Montserrat Gabriel Brasó. Així ho explica un dels articles destacats en la darrera edició de l...\nArgençola clama Sant Llorenç contra els incendis\n(Ramon Bassas - CR) Aquest cap de setmana, com que és el segon del mes d'agost, se celebra a la població d'Argençola, a l'Anoia, la festa de sant Llorenç, que el calendari situa el dia 10. Potser perquè és dels dies més calurosos de l'any...\nEl pare Daniel Codina renova els vots en complir 50 anys de la professió monàstica\n(Abadia de Monsterrat) Dissabte 6 d’agost, el pare Daniel Codina celebrarà 50 anys de la professió monàstica a Montserrat. Durant la missa conventual del Monestir,...\nLa festa que transfigura Els Pallaresos\n(Ramon Bassas - CR) El proper dia 6 se celebra la festa de la Transfiguració del Senyor, misteri conegut popularment com el Sant Salvador i que, segons Joan Amades, ha estat motiu de celebració de nombroses confraries i poblacions catalanes. Una d'elles és el...\nDeu anys de Germinabit\n(Jordi Llisterri/CR) “Como es una novedad que el nuncio hable en catalán, yo lo haré en castellano”. Aquest és el comentari que va fer el president de la Generalitat Jordi Pujol al nunci Manuel Monteiro en la inauguració de la mostra Germinabit a...\nTota l'aigua, beneïda per sant 'Domingo' a Argentona\n(Ramon Bassas / CR) Per Sant Domènec, o Sant Domingo com diuen els argentonins (vegeu aquest article d'Íngrid Lens), tota l'aigua del poble i, sobretot, la que...


Endesa caça 18.000 robatoris d’electricitat fins a l’octubre | Catalunya | EL PAÍS Catalunya\nEndesa caça 18.000 robatoris d’electricitat fins a l’octubre\nLa companyia fia als comptadors digitals, no manipulables, la reducció del frau\nGirona 3 NOV 2018 - 17:24\tCET\nUn usuari comprova el comptador de la llum. víctor sainz\nEl robatori d’electricitat continua sent una realitat malgrat la croada que va emprendre Endesa anys enrere. Des del gener fins a l’octubre, la companyia ha obert a Catalunya un total de 17.839 expedients per frau de fluid elèctric, la qual cosa representa que s’han aconseguit recuperar 242 milions de quilowatts per hora (kwh) furtats mitjançant mètodes il·legals, els denominats quilowatts fantasma. Els responsables de la companyia preveuen que el frau es redueixi en paral·lel a la instal·lació dels nous comptadors digitals, que no es poden manipular i que seran obligatoris a partir de l’any que ve. El robatori ja ha caigut respecte als 412 milions de kwh de l’any passat.\nEndesa, la principal elèctrica de Catalunya, va detectar en la comunitat durant el 2017 gairebé 34.000 casos de frau elèctric, la qual cosa representa el 50% del total detectat per la companyia a Espanya, tenint en compte que subministra a Andalusia, Aragó, Badajoz i als dos sistemes insulars. En el còmput global de l’àmbit estatal, el nombre de casos en van ser 68.000, amb 761 milions de kWh d’energia recuperada. Una de cada cinc inspeccions va permetre destapar un cas de frau, en el 40% dels casos eren connexions directes a la xarxa per part d’usuaris sense contracte, la resta van ser dobles escomeses o manipulacions dels comptadors.\nEndesa aplica una política de tolerància zero des de fa anys. Amb aquest objectiu ha redoblat els mitjans per combatre-ho mitjançant diverses vies, entre els quals hi ha l’ús intensiu de les noves tecnologies, com ara la videoscòpia i els traçadors, que permeten inspeccionar instal·lacions subterrànies, encastades a les parets i inaccessibles a simple vista, o utilitzar eines d’anàlisi massiva de dades, que permeten agrupar les dades històriques de consum i de contracte de les instal·lacions sobre les quals s’apliquen logaritmes de càlcul per identificar si es consumeix el que indica el comptador.\nLa detecció per aquestes vies és cada vegada més efectiva, però també s’ha augmentat el nombre d’inspeccions. Precisament, aquest mes es va actuar juntament amb la Guàrdia Civil en una macrooperació antidroga a Maçanet de la Selva que va permetre detectar diversos habitatges que havien punxat la xarxa elèctrica per subministrar-se de manera il·legal. En aquests casos, el cost del frau va arribar als 80.000 euros.\nLa companyia defensa que el frau de fluid elèctric és un problema greu per a la seguretat. Els darrers anys s’han registrat nombrosos casos d’incendis en instal·lacions i habitatges a conseqüència d’aquestes manipulacions. Des de la companyia afirmen que el gruix del frau no el cometen consumidors en situació de vulnerabilitat energètica, sinó grans consumidors, empreses industrials i de serveis com ara hotels, restaurants, càmpings i particulars amb consums elevats.


La Terra Alta, la Garrotxa i el Berguedà, protagonistes de la Sessió 1. Estratègies de territori. Quin és el nostre model? - Les Garrigues fent camí\nEl passat dijous 28 d’abril, a la Granadella, va tenir lloc la primera de les sessions inspiradores “I per què no a les Garrigues?”, la Sessió 1. Estratègies de territori. Quin és el nostre model? Hi van participar representants de tres comarques catalanes amb models molt diferents: la Terra Alta, la Garrotxa i el Berguedà:\nTERRA ALTA, Paradís rural, presentada per Montse Pellisa, tècnica de Desenvolupament Econòmic i Laboral del Consell Comarcal la Terra Alta www.terra-alta.org\nDINAMIG, Agència d’Innovació i Desenvolupament de la Garrotxa, presentada per Ariadna Villegas, directora de DINAMIG. www.dinamig.cat\nNoves estratègies i instruments de desenvolupament i competitivitat territorial al Berguedà, presentada per Eduard Barcons, gerent de l’Agència de Desenvolupament del Berguedà www.adbergueda.cat\nDesprés de les exposicions es va obrir un interessant debat amb les persones assistents entorn del desenvolupament local, les estratègies de planificació territorial i els recursos de finançament del món local.\nPodeu consultar les presentacions exposades, a l’apartat de Documents de treball.\nLes sessions inspiradores continuen el proper dissabte 7 de maig, al CEI de les Borges Blanques, amb la Sessió 2. Emprenedoria jove i innovació. Atreveix-te! amb experiències de quatre joves empresaris i empresàries de diferents indrets del territori català.\nUs podeu descarregar el programa de les Sessions Inspiradores i us podeu inscriure mitjançant el formulari on-line del programa, enviant un correu amb les vostres dades a fentcami@garrigues.cat o bé trucant al telèfon 696103559.


Un gol al darrer minut arruïna un bon partit del CFI\nL’equip igualadí es manté sisè a la classificació\nUn partit molt treballat, amb un premi que es va esfumar al minut 90. Aquest és el resum del matx dels homes de Josep-Vicenç Mestre contra l'Andorra, en el que els blaus es van haver de conformar amb un sol punt.\nL'Igualada afrontava el partit contra l'Andorra sabedor que els punts jugats a casa són vitals per seguir optant a les places capdavanteres de la lliga. Els primers minuts van ser molt embogits i ambdós equips aconseguien arribar a les àrees amb facilitat, tot i no generar ocasions molt clares de perill. No obstant, així que anaven passant els minuts, els igualadins van anar dominant el joc. I al minut 15, una falta d'Eloi era desviada per la barrera i entrava a la porteria andorrana.\nL'u a zero era al marcador i no es va moure fins al -fatídic- minut 90. Els homes de Mestre s'avançaven al marcador i, això va provocar que el domini encara s'incrementés més. Els visitants buscaven els errors locals i intentaven fer perill en pilotes penjades a l'àrea. En una d'aquestes jugades, Javi es va haver de lluir, al minut 37. Els últims minuts de la primera part es van encallar i cap dels dos equips va saber trobar la tecla per fer perill a la porteria contrària. I l'enfrontament se'n va anar al descans amb l'avantatge pels anoiencs.\nEls andorrans, a la sortida del vestidor, van sortir amb molta més intensitat. Amb aquesta dinàmica, els primers 15 minuts de la segona part van ser molt incòmodes pels locals. Tot i això, els blaus van aconseguir aguantar l'embestida i amb el doble canvi de Peña i Martí, l'Igualada va tornar a dominar. Al minut 66, en una sortida visitant, Martí va robar i va tenir l'ocasió per augmentar la diferència, però el porter la va aturar. El partit seguia obert.\nL'Andorra penjava moltes pilotes a l'àrea i els blaus patien. Ja al minut 90, en una jugada aïllada, van aconseguir empatar el matx després d'un xut que es va enverinar al tocar en un jugador local. Un gerro d'aigua freda, després del partit que s'havia vist a Les Comes. Amb aquest resultat, el CF Igualada es manté a la sisena posició amb 32 punts. Diumenge vinent, els blaus reben a Les Comes al Borges Blanques, equip de la zona mitja de la classificació.\nEl Moto Club Igualada, protagonista de la gala anual de la Federació Catalana de Motociclisme\nL'Igualada HC no pot celebrar amb victòria l'estrena del nou patrocini


solde's blog: Solsona >> Coll de Port\nEn aquesta vida de tant en tant s’han de fer algunes activitats un xic més “bèsties” per a provar-te i superar-te físicament, i el diumenge va ser una d’aquestes.\nArran de les converses al fòrum de la web del Centre Excusionista del Solsonès, on els germans Albets proposaven realitzar la travessa de tota la comarca, nosaltres ens vam engrescar a realitzar el tram de Solsona fins a Coll de Port.\nAixí, a les 5 del matí, quan encara la gent sortida del Sputnik i de la Xelsa, nosaltres començavem caminar: ens esperaven entre 8 i 10 hores d’activitat, uns 36 quilòmetres, i força desnivell fins al dinar al nord de la comarca.\nMentrestant, dos dels germans Albets i dos companys més, ja feia dues hores que havien començat la travessa a Pinós!\nLes primeres hores van anar passant molt ràpid, i ascendiem a una molt bona velocitat, i no va ser fins a Font Funerals, on per fi ens van atrapar els dos primers dels que havien començat a Pinós!\nVam anar seguint, fent la cansada però interessant baixada fins a Sant Llorenç, on vam arribar passades les 5 hores de caminada (i ens quedava un terç de la jornada). Després d’un avituallament a la font de la Puda, ja vam encarar l’últim tram de la ruta, i el més dur de tots: la pujada fins a Coll de Port.\nDegut als quilòmetres acumulats ja a les cames, el ritme es va reduïr, però finalment, al cap de 8 hores i 56 minuts de sortir de Solsona, arribavem a la frontera amb l’Alt Urgell!!\nL’experiència va valdre molt la pena, i el posterior dinar al restaurant de Coll de Port, increïble!!\nPublicat per Jordi Soldevila a dilluns, de juliol 02, 2007


Del Mundial de Videla al de Putin (Isaac Lluch)\n3 min. 09/06/2018 19:22\n651x366 Del Mundial de Videla al de Putin Del Mundial de Videla al de Putin\nDijous que ve comença a Rússia el Mundial amb probablement més càrrega política des que el 1978 la junta militar de Videla va utilitzar el torneig de la campiona Argentina per continuar segrestant, torturant i matant opositors. Funcionaris federatius i jugadors de totes les seleccions van fer els ulls grossos davant aquella sagnant dictadura. Quaranta anys després poden apostar que tampoc ara la FIFA ni els cracs mundialistes aniran gaire més enllà en la seva crítica al règim de Putin. A Rússia, la construcció dels estadis ha comptat amb esclaus laborals, es trepitgen ordinàriament llibertats fonamentals com les de premsa, opinió, associació i manifestació, els opositors són empresonats o assassinats i “la situació general dels drets humans està empitjorant dràsticament des del 2012”, assegura l’organització Human Rights Watch. Hi ha col·lectius com el de lesbianes, gais, transsexuals i bisexuals (LGTB) que denuncien amenaces de mort per part de hooligans russos, que ja han avisat que crearan el pànic al voltant dels estadis.\nSegur que, alhora, Rússia, com a país, s’esforçarà a mostrar la seva millor cara, conscient que tindrà clavades totes les mirades. És de manual. Els periodistes tindran dificultats extremes per gratar gaire més enllà de la lluent competició. Però ¿s’ha de celebrar un Mundial com si el futbol no tingués res a veure amb la política? A Txetxènia, per exemple, el president i home fidel a Putin, Ramzan Kadírov, ha desmentit informacions sobre homosexuals torturats. “No tenim gais. I si n’hi hagués, els enviaríem al Canadà, ben lluny, per netejar-nos la sang”, ha assegurat el líder txetxè, que fa temps va descobrir com potenciar la seva imatge pública amb el futbol. Ruud Gullit ha treballat d’entrenador a Grozni, Ronaldinho s’hi ha deixat fotografiar amb Kadírov i ara la selecció d’Egipte de Mo Salah té el seu quarter general a la capital txetxena.\nAlguns estats com el Regne Unit i Islàndia han decidit, en canvi, fer un boicot polític a Rússia no enviant-hi cap membre del govern. Un llegendari exfutbolista de l’Everton, Neville Southall, fins i tot ha reclamat a través del Guardian que “Anglaterra hauria d’haver enviat un equip LGTB per representar-la [...], o un equip tot de negres, només per molestar Putin”. És clar que la majoria de seleccions es mantenen en la discreció i protegeixen els seus jugadors de debats polítics. ¿Per por que fiquin la pota en temes complexos? No. Més aviat perquè simplement volen ser campions del món! Tothom vol guanyar, oi? També el Barça va prioritzar la lliga per damunt del seu compromís polític i social jugant contra el Las Palmas l’1 d’octubre...


Holiday Home Sunset Budva Montenegro - Ofertes d'hotels amb els MILLORS DESCOMPTES EN LÍNIA\nRezevici, Rijeka Rezevici, Budva, Montenegro, 85310 - Molt bona ubicació - Veure al mapa\nMés informació sobre Holiday Home Sunset\nTant si es tracta d'un viatge de plaer com si és de negocis, Holiday Home Sunset és una elecció d'allotjament magnífica quan visiten Rezevici. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday Home Sunset, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, àrea de fumadors.\nA més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió, TV satèl•lit/cable, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Holiday Home Sunset és una elecció inteligents per a viatgers a Rezevici, i ofereix una estada relaxant i sense molèsties.


Que es l'esquí de fons | NaturLand\nQue es l'esquí de fons\nL'esquí de fons (xc-skiing) és un dels esports més antics d'hivern, especialment conegut a països escandinaus, la pàtria de l'esquí de fons i on, encara ara, és la forma natural de desplaçament a l'àmbit rural. És possible practicar-lo a neus de qualsevol classe, però a la pràctica només s'utilitza en pistes preparades (mitjançant una traça feta per la màquina trepitja-neus) i en pendents suaus. Aquesta modalitat fa servir uns esquís més estrets que els d'esquí alpí, molt flexibles i lleugers. Els esquís, més llargs que els d'alpí, a més no disposen de fixació de la talonera per permetre una bona flexibilitat en lliscar pel pla i l'ascens.\nPer què ho hauries de provar?\nLa seva popularitat prové de la seva senzillesa i beneficis que té per a la salut. Els moviments per a la pràctica de lʻesquí de fons són molt suaus per a les articulacions del cos en comparació amb molts altres esports i permet un treball físic complet de tot el cos.\nL'aire fred dels boscos a l'hivern purifica els pulmons activant la circulació de la sang i reforça les defenses del sistema immunològic. A més, permet entrar en contacte amb la natura, al bell mig de paisatges nevats, donant una sensació de desconnexió i relaxació per la ment.\nEstació d'esquí de fons de La Rabassa\nA la Rabassa tenim les úniques pistes d'esquí de fons del país. El nostre equip prepara diàriament les pistes per a les dues modalitats, la de clàssic i la de patinador o estil lliure.\nTenim un ampli ventall de serveis a oferir als esquiadors, cafeteria, restaurant, botiga de lloguer, botiga de venda amb material especialitzat, espai exclusiu amb vestidors, dutxes i serveis, tot plegat envoltat d'altres activitats lúdiques i un entorn especialment assolellat per la la seva orientació sud. A més, disposem d´un sistema d´innovació (neu artificial) per garantir les millors condicions de neu.\nL'esquí de fons a Andorra\nA Andorra tenim grans esquiadors, i els seus orígens són a La Rabassa. Destaquem Ireneu Esteve i Carola Vila, membres de l'equip nacional d'esquí de fons d'Andorra, però també hi ha una base d'esquiadors molt prometedora que formen part del club nòrdic de la Rabassa (NEC) i que segueixen els passos dels esquiadors referents esmentats .\nPerquè l'esquí de fons és l'esport que més us convé\nPerquè no és difícil aprendre a fer-ho. Les pistes són molt més planes que les d'alpí. És com passejar lliscant, un gran avantatge si saps patinar i t'agrada! Per això és una bona manera d'aprendre a esquiar, si mai no has fet res d'esquí. I si ets esquiador d'alpí, et resultarà senzill (tot i que no et confiïs gaire que dominaràs la primera, és força diferent).\nPerquè és un esport amb què exercites tot el teu cos, ia més ho fas al teu ritme. Et permet fer exercici complet, relaxat si vols o més canyer si és el que busques.\nPerquè lʻesquí de fons té molt poc risc de lesió comparat amb altres modalitats dʻesquí.\nPerquè no hi ha massificacions de gent. Tot és relaxat. Hi ha silenci i vius la naturalesa de manera extraordinària.\nPerquè és més barat. Tant els forfets com el lloguer de material són més econòmics que l'esquí alpí.\nT'esperem a Naturland! Les úniques pistes d´esquí de fons d´Andorra!\nDesprés d'una bona jornada d'esquí, us esperem al restaurant de La Borda de Conangle, amb menú diari a 24,40€, gaudiu de la nostra millor gastronomia en aquest restaurant de muntanya. Reserves a (+376) 741461.\nEquip propi recomanat\nRoba d'abric lleugera, impermeable i còmoda, roba interior calenta, guants, ulleres de sol, crema protectora, aigua i algun aliment com barreta energètica o fruita.


"L'Ivan té una cosa a favor, no sobresurt mai però sempre hi és"\nPrudents "A dalt hi arriben ben pocs, però l'Ivan sap que no ha d'afluixar mai. Només han pujat 8 dels 28 jugadors del juvenil A i no es pot dir mai que t'hi guanyaràs la vida"\nA. SOLÉ 09/08/2011 00:00\n260x366 Salvador Balliu, alcalde de Caldes de Malavella i pare del jugador del Barça B. / DAVID BORRAT Salvador Balliu, alcalde de Caldes de Malavella i pare del jugador del Barça B. / DAVID BORRAT\nEl pare d'Ivan Balliu fa poc més de dos mesos que és el nou alcalde de Caldes de Malavella. Al poble comencen a no conèixer-lo com l'alcalde sinó com el pare del futbolista del Barça.\nQuina sensació té quan veu el seu fill a la gira amb Xavi, Piqué i tots aquests cracs?\nEm fa molta il·lusió. Des que va venir el Barça i se'l va endur a La Masia que la il·lusió era aquesta, que algun dia arribés a dalt de tot. Érem conscients que el fet que arribés lluny i que pogués ser un professional del futbol era molt difícil i depenia de moltes coses, i encara ho pensem. I per l'altre costat vèiem que era un nano molt voluntariós, que ja en aquell moment tenia unes qualitats i una característica que li anava molt a favor: no sobresortia mai però sempre hi era. En aquest aspecte vam apostar per ell i de moment no ha anat malament.\nL'Ivan sempre ha sigut el capità de tots els equips on ha estat, això vol dir que té capacitat de lideratge com el pare, que és alcalde?\nSí, ve una mica de família. Nosaltres sabem que quan s'agafa una responsabilitat s'hi ha d'estar fins al final, i no ens espanta.\nA Caldes què diuen, que l'Ivan és el fill de l'alcalde o que l'alcalde és el pare del jugador del Barça?\nEl que em diuen és que estem fent molta promoció del poble gràcies a això, i és així, perquè tothom sap que sóc el pare del Balliu del Barça. Em coneixen per les dues coses, i no crec que sigui dolent, tothom hauria de passar una experiència així. Estem molt contents de tot el que ens està passant.\nAra, com a alcalde, podrà anar a veure tots els seus partits?\nNo, la veritat és que no. Ara hauré de complir amb la meva nova tasca, i si m'hi he presentat és per fer-ho. A casa sempre hem tingut molt clar que s'han de complir les nostres obligacions.\nEn quin moment s'adona que el seu fill es guanyarà la vida amb el futbol?\nEn el futbol això no es pot dir mai, ni tan sols ara, que sembla que ho té a tocar. L'any passat al juvenil A eren 28 jugadors, i només 8 han pujat al filial. Per tant, això demostra que hi ha uns filtres bastant importants que ell de moment ha anat superant any rere any, però el món del futbol és molt complicat. A dalt hi arriben ben pocs, però l'Ivan sap que no ha d'afluixar mai.


eskalades al ripolles: Conglo 25: Montserrat- Via Pilar Martínez\nPublicat per Sergi Martínez a 10:26\nMolt be Xexet, un croquis de campeonat. S'ha de puntualitzar que el dia abans haviem estat fent birrilles i que l'aprox la vam fer pel funi...Un bon punt a tenir en compte\n14 de gener de 2017 a les 15:12\nOsti, si, ja no hi pensava!\nSi s'entera la Mireia que vaig pujar amb funi i a ella la faig pujar a peu em talla els ous!!!\n14 de gener de 2017 a les 17:14\nLa via Integral Pilar Martinez, es la suma de casi 30 anys explorant la vessant sur, la seva historia es unica, aquet mur de pedra el va rappelar al 1986 la cordada samboiana el buril amb mosqueto es de Joan Miguel Guzmani crec que Juan Carlos Silva, despres el Miguel Muñoz, 1989, autor de diverses vias com la Pink Floid i un dels constructors i ermita de Sant Marti, tenian el projecte de la via Pau, despres vaig continuar el projecte amb diferentes cordades, al 1991, 2004, 2006, 2009, 2014, 2015 Dani, Markus, Anna Guinovart, Pilar Martinez, Toni Mateo, Gonzalo Sachs, Jordi Monterde, Manolo Muñoz, Rafa Menjibar, Jose Pies de Pato, Aina Di, Abraham, i em deixo com sempre algu, perdo, son algunos de los que han colaborat amb aquets anys años en su construcción, Via Pau, Genesis, Travesia de los Mateo, i finalment la suma a donat la Integral Pilar Martinez, (qui per sort a tornat a guanyar la carrera al 4 cancer, tota una campeona i torna cap a Valle Hebron, fa ser operada aquet cop a Madrid), despres de diverses repeticions i neteja de material antic, amb Pilar Martinez, Manolo Muñoz, Jordi Monterde y Rafael Menjibar, la va escalar Joan Asim qui va fer la reseña mes coneguda, i altres cordades, i em va escriure, la seva opinio, de repasar la via i anulan la reunio anterior a la travessa, y putser treure un parell de segurs de la travessa, degut a una lessió, encara no he pugut arreglarla. tenim al gorro varies vias molt macas com la Ana Marisa Correia, alguna altre secretiva, nomes si va amb un de nosaltres, i una de les mes macas desequipada pels talibans, la formigueta escaladora. despres de la a la esquena tornare. Blog http://gorrofrigi.blogspot.com.es/\n29 de maig de 2017 a les 18:50\nDeu n'hi do quanta penya!\nVaja campiona la Pilar!\nS'han de tenir ben posats per guanyar 4 vegades....\n3 de juny de 2017 a les 11:25


PUMSA finalitza la urbanització d'una nova plaça al Rengle entre el passeig de Marina i els carrers de Cabrils i de Caldes d’Estrac - Ajuntament de Mataró\nPUMSA finalitza la urbanització d'una nova plaça al Rengle entre el passeig de Marina i els carrers de Cabrils i de Caldes d’Estrac\nLa urbanització dona continuïtat a la zona de passeig situada davant del parc de Mar. Es tracta d...\nLa urbanització dona continuïtat a la zona de passeig situada davant del parc de Mar. Es tracta d’un espai de 5.315 m2 pavimentats que s’ha enjardinat amb arbres i planta arbustiva.\nVista aèria del nou espai públic urbanitzat. Foto: PUMSA\nPel que fa a la urbanització, la nova zona verda està formada per figures circulars, dues d’elles amb paviment central de sauló estabilitzat tintat, i la tercera i més gran, amb unes grades concèntriques en forma de mirador cap al mar que defineixen franges de parterre enjardinat i franges de paviment.\nS’ha instal·lat enllumenat amb tecnologia LED, en columnes de 5 i 12 metres d’alçada, amb làmpades de diferents potència segons la seva ubicació i tires de llum LED ornamental integrades en les grades. També s’han col·locat 5 papereres i 15 bancs.\nPel que fa a l’enjardinament, s’han plantat 69 arbres. En alineació amb el passeig de Marina les espècies triades han estat les grevíl·lees i els tamarius, i a les formes circulars definides pel paviment s’ha plantat sapindes de la Xina, sòfores del Japó i pistàcies de la Xina. Als parterres definits per les grades concèntriques s’ha optat per la combinació d’arbres multitronc, com són els alocs i els sapindes de la Xina, amb plantes arbustives aromàtiques com el romaní, l’espígol, i la farigola; gramínies com la estipa fina o el penniset, i d’altres com el lliri de Xile, l’estepa blanca, l’arboç, el llentiscle i l’abèlia lluent.\nLes obres han estat executades per l’empresa Hercal Diggers, SL amb un cost total de 707.937,58 € (IVA inclòs).


lo carrer del riu: 10/03/2010\nLa CE adverteix el govern espanyol perquè incompleix el cabal mínim de l'Ebre\n'Un cop més, el govern espanyol transposa tard i malament una directiva europea, en aquest cas la Directiva Marc de l'Aigua, que obliga a establir plans de conca pels rius i a calcular l'existència de cabals mínims que en garanteixin la diversitat ecològica', es lamenta l'eurodiputat d'ERC, Oriol Junqueras. Precisament ha estat responent a una pregunta parlamentària de Junqueras, que la Comissió Europea ha afirmat que seguirà de prop el pla de conca de l'Ebre, per assegurar-se que el govern espanyol compleixi el cabal mínim del riu, ja que tant pel que fa al model de càlcul del cabal mínim com als períodes fixats per publicar el pla, l'executiu espanyol incompleix 'molt probablement' la directiva. Brussel·les considera imprescindible establir un cabal mínim dels rius que garanteixi el bon estat de les aigües superficials i el medi ambient. Per això, la Directiva Marc de l'Aigua estableix que, només després que els plans de conca hagin determinat el cabal mínim necessari per mantenir el bon estat ecològic dels diversos trams fluvials, es poden atorgar noves concessions. Junqueras alerta, però, que 'el govern espanyol calcula el cabal mínim del riu en funció del sobrant d'aigua després d'haver fet les concessions riu amunt. I és evident que decidir primer què es gasta i calcular el cabal ecològic mínim en funció del que et sobra és un incompliment flagrant de la directiva'. La Comissió Europea ha assenyalat, també, que el govern espanyol hauria d'haver publicat el pla de conca de l'Ebre per a la consulta pública abans del desembre del 2008, i no ho ha fet, igual com tampoc no ha respectat el termini fixat per l'aprovació definitiva del pla, el desembre del 2009. Un fet que suposa un 'retard considerable' en l'aplicació de la Directiva Marc de l'Aigua.\n... il Madrid, un altre cop, en blanc !!!\nTreballadors de la brigada contra incendis d'Ascó inicien aquest dimecres una vaga indefinida\nEl personal de la brigada contra incendis de l'empresa Lainsa, que presta els seus serveis a la central nuclear d'Ascó, ha començat una vaga indefinida a les sis d'aquest matí, segons han informat fonts del sindicat UGT.\nLa vaga, impulsada pels 25 treballadors de Lainsa -dedicada a la protecció d'incendis en indústries d'alt risc-, s'ha produït per discrepàncies en la negociació del conveni col·lectiu. Malgrat l'inici de la protesta, l'Associació Nuclear Ascó Vandellòs (ANAV) ha declarat que la central nuclear d'Ascó està operant amb normalitat i que els serveis mínims els ha dictat l'autoritat competent d'acord amb l'informe del Consell de Seguretat Nuclear (CSN).\nEls integrants de la brigada contra incendis han mostrat la seva voluntat d'oferir els serveis mínims per garantir la total seguretat de la central i evitar cap mena d'incident.\nAvui: Dos magatzems, dues cares\nEl Parlament ha aprovat aquest dimecres la Llei de consultes, un dels projectes 'estrella' d'ERC en aquesta legislatura. La llei ha tirat endavant amb el rebuig en bloc de l'oposició. La Llei regula les consultes tant a nivell nacional com a nivell municipal però, en tots els casos, caldrà l'autorització de l'Estat. Aquest és un dels motius que ha provocat el vot contrari de CiU com ja va anunciar considera el text és 'insuficient' i 'poc ambiciós'. Mentre el president d'ERC, Joan Puigcercós, assegura que 'és un instrument perquè aquest país pugui ser un Estat', la diputada de CiU Dolors Batalla puntualitza que el text només regula una de les moltes competències de participació ciutadana que preveu l'Estatut i veu contradictori que ERC impulsi consultes sobre la independència i alhora perdi l''oportunitat' de regular-les introduint la figura de la consulta ciutadana.\nVilaWeb: El parlament aprova la llei de consultes populars amb l'únic suport del tripartit\nEl Camí de Sant Jaume a les Terres de l'Ebre estarà senyalitzat aquest 2010 des de Tortosa fins l'Aragó\nUna de les branques del Camí de Sant Jaume a Catalunya tenia la sortida des de la desembocadura de l'Ebre, per on arribaven peregrins de la Mediterrània, que enfilaven Ebre amunt, passant per Saragossa i fins a Santiago de Compostela. Segles enrere, Tortosa, juntament amb Barcelona, eren els ports més importants d'entrada d'aquest pelegrinatge. Aquesta història és la que permet ara que les Terres de l'Ebre s'incloguin en el projecte de senyalització del Camí de Sant Jaume que la Generalitat està impulsant a Catalunya. El tram ebrenc partirà de la ciutat de Tortosa fins a Gandesa i Batea, per endinsar-se per l'Aragó fins a Saragossa.\nConcretament, de Tortosa a Roquetes recorrerà la trama urbana, i a partir de Roquetes, per Aldover, Xerta, fins la Fontcalda, aprofitarà la infraestructura de la via verda. De la Fontcalda a Gandesa s'haurà de preveure alternatives per bicicletes perquè el camí no està adequat. Després, des de Gandesa fins a Batea, hi ha dues opcions: pel camí de la Saboga o pel camí que passa per Vilalba dels Arcs. Un cop a l'Aragó, en direcció Saragossa, a Pina de Ebro, el Camí de Sant Jaume de l'Ebre i el tram de Montserrat a Alcarràs s'unifiquen.\nOvidi Montllor: La samarreta\nAlcoi, 4 de febrer de 1942 - Barcelona, 10 de març de 1995 Ovidi Montllor-La samarreta\nporta el cap topant de terra.\nno he pogut eixir al carrer.\nquan em veia pel carrer em cridava: progressiste!\nPotser un altre amb les meves circumstàncies,\nPerò jo, que m'hi trobe molt bé amb ella.\nViquipèdia: Ovidi Montllor\nVilaWeb: Ovidi Montllor 2.0\n▼ 10 de març (6)\nLa CE adverteix el govern espanyol perquè incomple...\nTreballadors de la brigada contra incendis d'Ascó ...\nEl Parlament aprova la Llei de consultes amb el re...\nEl Camí de Sant Jaume a les Terres de l'Ebre estar...


Un acord social per l'aigua - Levante-EMV\nfrancesc la-roca 15.04.2018 | 04:15\nTorna el Pla Hidrològic Nacional (PHN). Recorden? "Agua para todos" amb paella inclosa i guerres de l´aigua. Avui el paisatge ha canviat i el nou PHN arriba aparentment renovat en la proposta governamental d´un pacte nacional per l´aigua. Malgrat algunes innovacions retòriques sobre el canvi climàtic i la protecció dels ecosistemes, el nucli dur del PHN no canvia.\nL´essència de la política de l´aigua espanyola roman inalterable. Quan, amb el canvi de segle, la directiva marc de l´aigua estableix com a objectiu la protecció dels ecosistemes i la sostenibilitat dels usos, a l´Estat espanyol s´organitza la resistència al nou plantejament i es reivindica la política d´oferta i construcció d´obres hidràuliques consolidada al llarg del segle XX, tot admetent una adaptació cerimonial o cosmètica de la planificació hidrològica a les exigències de la Comissió Europea. Aquesta estratègia, funcional per als interessos de la comunitat de política tradicional de l´aigua en Espanya (integrada per grans constructores, elèctriques, regants i enginyers hidràulics), no respon a l´interès general ni contribueix a resoldre els reptes del deteriorament ecològic i el canvi climàtic.\nLa política europea de l´aigua promou la protecció dels ecosistemes aquàtics, com a garantia de disponibilitat d´un bé -l´aigua- per al qual no hi ha substitut en les funcions ecològiques (i moltes socials) que acompleix. Els usos humans de l´aigua han de ser compatibles amb el bon funcionament del cicle hidrològic. A l´Estat espanyol, però, l´objectiu principal de la planificació continua sent la «satisfacció de les demandes», ocupant el compliment dels objectius ambientals una posició subsidiària.\nEl pacte nacional de l´aigua consolida aquesta visió. La sobreexplotació dels aqüífers, rius i altres ecosistemes aquàtics resultat de la planificació de les darreres dècades, es presenta eufemísticament com a dèficit hídric. En lloc d´ajustar els usos a les disponibilitats, revisant concessions i emprant instruments econòmics per establir un nou repartiment, l´actual pla del Xúquer assigna 265 Hm3 a l´any per damunt del cabal anual disponible i remet a un futur PHN per al seu estudi i solució. Com? Incrementant l´oferta amb més obres hidràuliques. La clau del nou PHN és la interconnexió. No només –que també- transvasaments entre conques presumptament excedentàries i aquelles en les que la sobreexplotació és endèmica; sinó, dins d´una mateixa demarcació, tot tipus de canonades, basses de regulació, bombes etc. per tal de configurar una gegant obra de fontaneria, substitutiva de la xarxa fluvial (i subterrània), per la qual es distribuirà l´aigua. Un aigua que ja no podrà acomplir les funcions ecològiques que li pertoquen en la seua circulació natural.\nQuan el Govern va anunciar el pacte nacional, organitzacions com ara la Fundació Nova Cultura de l´Aigua sol·licitaren l'inici d´un procés de participació ciutadana amb els requisits de qualitat actualment exigibles. Aquest procés no s´ha materialitzat. En canvi, les administracions hidràuliques han celebrat un conjunt de reunions sectorials i unidireccionals, del resultat de les quals no s´ha rendit comptes.\nDavant d´aquesta «participació sense diàleg», un conjunt ampli i divers d´organitzacions i entitats de la societat civil han proposat un acord alternatiu. Amb el lema «Front al canvi climàtic, acord social per l´aigua en defensa dels nostres rius i per l´aigua pública» es reclama la paralització de les obres previstes als plans hidrològics i la revisió dels transvasaments amb una perspectiva de sostenibilitat territorial. Es proposen també actuacions sobre la demanda, tot aturant els projectes i les expectatives d´expansió del regadiu o urbans, davant la previsió de disminució de les disponibilitats derivades del canvi climàtic.\nEls signants de l´acord insisteixen en la necessitat de desenvolupar una política de prevenció de la contaminació, tant la d´origen agrari com la industrial i urbana, amb l´objectiu de recuperar el bon estat de rius, llacs i aqüífers. La contaminació actual ja està forçant a moltes poblacions a buscar fonts alternatives (i més costoses) de captació per a l´abastiment d´aigua potable. Els efectes del canvi climàtic previsiblement incrementaran les concentracions de contaminants agreujant, a més, l´impacte sobre la biota i l´ecologia fluvial.\nEs reclama també la incorporació a la normativa del reconeixement de l´accés a l´aigua potable i el sanejament coma dret humà fonamental fet per l´ONU a l´any 2010; la reversió dels processos de mercantilització i privatització de l´aigua, tant dels serveis urbans com de les concessions; i la lluita contra la corrupció al voltant de l´aigua. Gestió pública, transparència, participació ciutadana i democràcia són la clau d´aquesta proposta.\nCal alliberar la política hídrica dels plantejaments i les inèrcies del passat per tal de donar resposta als reptes actuals, que no són ni el foment d´obres ni la transformació en regadiu, sinó la protecció del cicle hidrològic i la democratització de la gestió. L´acord social per l´aigua, obert a noves incorporacions, és una valuosa aportació que val la pena desenvolupar.


Cursets de natació infantils - Can Delfí Cursets de natació infantils – Can Delfí\nInscripcions cursets natació\n21.09.2020 — 22.06.2021\nEls cursets de natació del CEM Can Delfí garanteixen un aprenentatge segur i de qualitat amb professionals qualificats per a totes les edats i nivells.\nNatació per a nadons (de 6 a 24 mesos):\nSessions que reforcen el lligam mare o pare amb nadó i que ajuden a l’adaptació d’aquest a un nou medi.\n— Desenvolupament psicomotor\n— Ajuda al desenvolupament de la caixa toràcica\n— Millora el to muscular\n— Millora del sistema càrdio-respiratori\n— Augmenta el coeficient intel·lectual\n— Desenvolupa les habilitats vitals de supervivència\nIniciació i perfeccionament (de 2 a 11 anys):\nPerd la por, aprèn a nedar i a relaxar-te a dins l’aigua.\nAprèn la base dels diferents estils.\n— L’esport més complert per excel·lència.\n— Millora del sistema circulatori i respiratori.\n— L’ingravetat en el medi aquàtic, afavoreix la columna vertebral.\n— Augmenta el to muscular i la coordinació motora.\n— Desenvolupa les habilitats vitals de supervivència.\n— Crema calories.\n— Estaràs més actiu i menys estressat.\n— En grup t’ho passaràs genial i et passaran les braçades més ràpides.\nUs podeu inscriure un o dos dies a la setmana dins del següents horaris a escollir:\n— De 2 a 5 anys: dilluns, dimarts, dimecres, dijous o divendres, a les 17:00 h o bé a les 17:50 h.\n— De 6 a 11 anys: dilluns, dimarts, dimecres, dijous o divendres, a les 17:00h / 17:50h / 18:40h\nInici cursets natació:\nPreus trimestrals dels cursets de natació infantils:\n— 46,00 € un dia a la setmana\n— 67,00 € dos dies a la setmana\n— 15,00 € un dia setmana amb la quota de soci familiar*\n— 21,00 € dos dies setmana amb quota de soci familiar*\nPer a més informació us podeu adreçar a la recepció de l’Espai d’Aigua i Salut.\nInscripcions als cursets de natació infantils:\nUs podeu inscriure en línia mitjançant el formulari que trobareu a la icona “inscripcions cursets natació”, o bé a la recepció de l’Espai d’Aigua i Salut de Can Delfí, dins del seu horari d’obertura.\nLes places estan limitades a 6/12 participants per grup (en funció que com evolucioni la pandèmia es poden veure modificades).\nLa direcció es reserva el dret a modificar la programació d’activitats.\nFulletó cursets de natació\nNom i cognoms del/la nen/a participant:*\nData de naixement nen/a participant:*\nDNI del/la nen/a participant:*\nSeleccioneu grup d'edat del/la participant:*\nClica per desplegar opcionsNadons (6 a 24 mesos)Petits (2 a 5 anys)Infantils (6 a 11 anys)\nSeleccioneu horari grup nadons:\nPodeu selccionar 1 per setmana\nSeleccioneu horari grups petits:\nPodeu selccionar 1 o 2 dies per setmana\nSeleccioneu horari grups infantils:\nNom i cognoms del pare/mare/tutor:*\nAdreça Població Estat / Província / Regió Codi Postal PaísAfganistanAlbàniaAlemanyaAlgèriaAndorraAngolaAnguillaAntigua i BarbudaAntàrtidaArgentinaArmèniaArubaAràbia SauditaAustràliaAzerbaidjanBahamesBahrainBangla DeshBarbadosBelizeBenínBermudaBhutanBielorússiaBolíviaBonaire, Sint Eustatius and SabaBotswanaBouvet IslandBrasilBritish Indian Ocean TerritoryBrunei DarussalamBulgàriaBurkina FasoBurundiBèlgicaBòsnia i HercegovinaCambodjaCamerunCanadàCap VerdChristmas IslandCocos IslandsColòmbiaComoresCongo, República Democràtica delCongo, República delCook IslandsCorea del NordCorea del SudCosta RicaCosta d'IvoriCroàciaCubaCuraçaoDinamarcaDjiboutiDominicaEgipteEl SalvadorEmirats Àrabs UnitsEquadorEritreaEslovàquiaEslovèniaEspanyaEstats UnitsEstòniaEswatini (Swaziland)EtiòpiaFalkland IslandsFijiFilipinesFinlàndiaFrançaFrench GuianaFrench Southern TerritoriesGabonGeorgiaGhanaGibraltarGranadaGroenlàndiaGrèciaGuadeloupeGuaianaGuamGuatemalaGuernseyGuineaGuinea BissauGuinea EquatorialGàmbiaHaitíHeard and McDonald IslandsHoly SeeHonduresHong KongHongriaIemenIlles CaimanIlles FèroeIlles Marianes del NordIlles MarshallIlles SolomonIlles Verges BritàniquesIlles Verges, EUAIndonèsiaIranIraqIrlandaIsle of ManIslàndiaIsraelItàliaJamaicaJapóJerseyJordàniaKazakhstanKenyaKirguizistanKiribatiKuwaitLao People's Democratic RepublicLesothoLetòniaLibèriaLiechtensteinLituàniaLuxemburgLíbanLíbiaMacauMacedòniaMadagascarMalawiMaldivesMaliMaltaMalàisiaMarrocMartiniqueMauriciMauritàniaMayotteMicronèsiaMoldàviaMongòliaMontenegroMontserratMoçambicMyanmarMèxicMònacoNamíbiaNauruNepalNew CaledoniaNicaraguaNigèriaNiueNorfolk IslandNoruegaNova ZelandaNígerOmanPakistanPalauPalestina, Estat dePanamàPapua Nova GuineaParaguaiPaïsos BaixosPerúPitcairnPolinèsia FrancesaPolòniaPortugalPuerto RicoQatarRegne UnitRepública CentreafricanaRepública DominicanaRepública TxecaRomaniaRwandaRéunionRússiaSaint BarthélemySaint HelenaSaint Kitts and NevisSaint LuciaSaint MartinSaint Pierre and MiquelonSaint Vincent and the GrenadinesSamoaSamoa AmericanaSan MarinoSao Tome i PrincipeSeirra LeoneSenegalSeychellesSingapurSint MaartenSomàliaSouth GeorgiaSouth SudanSri LankaSud-ÀfricaSudanSurinamSuèciaSuïssaSvalbard and Jan Mayen IslandsSèrbiaSíriaTadjikistanTailàndiaTaiwanTanzàniaTimor-LesteTogoTokelauTongaTrinitat i TobagoTunísiaTurkmenistanTurks and Caicos IslandsTurquiaTuvaluTxadUS Minor Outlying IslandsUcraïnaUgandaUruguaiUzbekistanVanuatuVeneçuelaVietnamWallis and FutunaWestern SaharaXileXinaXipreZimbabweZàmbiaÀustriaÅland IslandsÍndia País\nData de naixement pare/mare/tutor:*\nTelèfon de contacte principal*\nAltre telèfon de contacte:\nAutoritzo que el meu fill/a participi en el curset de natació que organitza el CEM Can Delfí: Espai d’aigua i Salut, en les condicions establertes. Així mateix declaro que el/la participant no pateix cap tipus de malaltia ni deficiència que impedeixi la seva realització i per tant es APTE per fer aquesta pràctica esportiva. Faig extensiva aquest autorització a les decisions medicoquirúrgiques que fos necessari adoptar en cap d’extrema urgència, sempre a l’empara de la pertinent direcció facultativa.\nCOVID19 - Declaro sota la meva responsabilitat:*\n1) Que sóc coneixedor/a del context de pandèmia actual provocada per la Covid-19 i que accepto les circumstàncies i riscos que aquesta situació pot comportar durant el desenvolupament del curset de natació en la que el meu fill/a participa. Així mateix, entenc que l'equip de dirigents i l'entitat organitzadora de l'activitat no són responsables de les contingències que puguin ocasionar-se en relació a la pandèmia durant l'activitat. 2) Que he sigut informat/da i estic d’acord amb les mesures de prevenció general i amb les actuacions necessàries que poden haver-se de dur a terme si apareix un cas d’un menor d’edat amb simptomatologia compatible amb la Covid-19 durant el desenvolupament de l’activitat. 3) Que informaré a l’entitat organitzadora de qualsevol variació de l’estat de salut del meu fill/a compatible amb la simptomatologia Covid-19 mentre duri l’activitat, així com de l’aparició de qualsevol cas de Covid-19 en el seu entorn familiar. 4) Finalment, que amb caràcter previ a la realització de l’activitat, el meu fill/a compleix els requisits de salut següents: a)Presenta absència de malaltia i simptomatologia compatible amb la Covid-19 (febre, tos, dificultat respiratòria, malestar, diarrea...) o amb qualsevol altre quadre infecciós. b)No ha conviscut o no ha tingut contacte estret amb una persona positiva de Covid-19 confirmada o amb una persona que ha tingut simptomatologia compatible en els 14 dies anteriors a la realització de l’activitat. c) En el cas de que el meu fill/a tingui una patologia crònica complexa considerada de risc per la Covid-19: declaro que els serveis mèdics han valorat positivament i de manera individual la idoneïtat de la seva participació en l’activitat.\nHo declaro sota la meva desponsabilitat\nSignatura del pare/mare/tutor:*


Més enllà de la realitat: Començar de nou\nCom cada any per aquestes dates, fem un "reset" a la nostra vida i fem noves propostes de futur per l'any que comença. Enguany és un moment difícil per poder expressar noves il.lusions, molts de nosaltres pensem "virgencita que me quede como estoy"...\nQuan, com ara, la sensació que tens és que no tens les regnes de la teva vida, que d'altres decideixen per tu com t'aniran les coses, es fa difícil proposar reptes pel nou any. Però estaríem perduts totalment si no tinguessim la capacitat de sobreposar-nos a les circumstàncies adverses que ens envolten i no poguessim fer petites propostes més emocionals que materials per tal de sentir-nos millor i, sobretot, per tal de viure millor aquest moment de crisi que estem vivint des fa més de dos anys.\nCoses com dedicar-nos més temps a nosaltres i als qui estimem, estar més atents al que els qui ens envolten necessiten, mantenir la capacitat de gaudir i il.lusionar-nos amb allò que ens agrada, mirar de descobrir iniciatives culturals a baix cost i, per sobre de tot, cuidar-nos molt perquè si no ens trobem bé no podrem complir els altres objectius... hem de ser realistes i no proposar-nos grans canvis vitals perquè algunes coses segurament no serien factibles. Malgrat tot, el que sí hem de continuar fent és mantenir el nostre sentit crític davant els aconteixements socials i polítics i les decisions que d'altres prenen i que ens afecten. Utilitzar aquest sentit crític per prendre postura i valorar què podem fer i què no, i protegir-nos per les possibles conseqüències negatives que poden tenir certs esdeveniments socials i econòmics. I en allò en que no puguem avançar-nos i que ens suposi un ensurt, aprendre a viure-ho de forma positiva o si més no neutra, sense deixar que ens enfonsi, i tornar-nos a aixecar per continuar lluitant.\nI tot això sense necessitat de llegir llibres d'autoajuda!!


DE L’EGOISME A L’AMOR\nL’objectiu primordial de la nostra existència en aquest pla vital és fer camí vers l’amor absolut, l’amor gratuït, l’amor incondicional, que es troba a les antípodes de l’egoisme, característica humana per excel·lència. Així, quan parlem de creixement personal, volem descriure el procés d’eliminació dels egoismes que ens acompanyen, per tal d’anar assolint poc a poc més capacitat per estimar.\nL’egoisme és inversament proporcional a l’amor. Ambdós ocupen el mateix recipient. Si el nostre és ple d’egoisme, l’amor no hi tindrà cabuda, i només en la mesura que ens anem desprenent de l’egoisme anem possibilitant omplir-nos d’amor. Quan som infants, som la personificació de l’egoisme i, a mesura que creixem, si estem atents i ens ho proposem, som capaços d’anar-nos-en desprenent i així podem omplir-nos d’amor. Aquesta és, doncs, la nostra comesa principal, que només aconsegueixen assolir aquells que s’ho proposen sense autoenganys, des de la sinceritat i la fidelitat més íntimes.\nÉs evident que, a l’hora de donar, a l’hora de compartir amb els altres, només podem donar allò que som. Si en nosaltres predomina l’egoisme, això és el que compartirem. La suma de l’egoisme de cada un de nosaltres porta al món que avui tenim. Un món que no ens fa el pes perquè està carregat d’injustícies i de desigualtats. Només en la mesura que siguem capaços de transformar l’egoisme en amor incondicional, el món es transformarà en el món que tots somniem.\nSovint, en aquests dies difícils de crisi, d’injustícia i d’absurd, trobem algú que es permet insinuar «si Déu existís no permetria que passessin aquestes coses» I aquesta és una d’aquelles insinuacions que l’única cosa que aconsegueix és fer callar la consciència de qui la pronuncia. Perquè el mal del món només és una conseqüència de l’egoisme humà. Si el món compta amb recursos naturals per a tothom, de qui depèn que hi hagi éssers humans que morin de gana?, de qui depèn que la riquesa estigui només en mans d’uns pocs?, de Déu? No. El mal del món no ve de Déu, sinó dels éssers humans en procés d’evolució, que atesa la seva col·lecció d’egoismes, actuen en contra dels altres éssers de la creació.\nDe la mateixa manera que la pau al món depèn de la suma de la pau interior de cada un d’aquells que l’habitem; la igualtat d’oportunitat i la justícia social depenen, no només dels governants, dels banquers, o dels jutges, sinó de la capacitat de tots i cadascun de nosaltres per alliberar-nos de l’egoisme, fent espai dins nostre per omplir-nos d’amor. I només plens d’amor, irradiarem amor als altres i podrem transformar el món.\nSigui quina sigui la nostra condició, sigui quina sigui la nostra situació actual, no podem perdre de vista el nostre objectiu i hem de maldar per transformar la nostra vida, en lloc perdre el temps criticant i volent transformar la dels altres. No esperem que ningú ens solucioni la vida, mentre nosaltres no maldem per desempallegar-nos d’egoismes i ens posem incondicionalment al servei dels altres.


Fa uns dies, tot anant per l'autopista que mena de Girona a Barcelona, la persona que conduïa va exercir el seu dret a protestar contra l'abús de les concessionàries, que s'enriqueixen a base de bé, mentre que les carreteres públiques fan autèntica vergonya... Bé, doncs la persona va pitar al peatge per protestar i a un senyor amb cara de mala llet li van faltar cames per venir a prendre el número de la matrícula del cotxe per tal de multar a la persona que conduïa. Em pregunto en quin caram de país vivim, un país a on ja no està ni permès protestar contra les injustícies. Això cada vegada s'assembla més a una dictadura i no a una democràcia. Així es va amb les dretes...Ens estan retallant els nostres drets més bàsics i aquí no passa res. Desgraciadament, vivim sota la dictadura dels bancs... espero, però, que per poc temps!


El CBT venç amb comoditat el Pla (60-81) i s'estrena lluny del Serrallo\nEl Circ Ciutat diumenge, 02 de novembre de 2014\nA la pista més petita de la lliga els jugadors del CBT van sortir a per totes davant d’una de les millors plantilles de la competició. I amb només quatre minuts i després de tres triples aconseguits per Ben Congiusta, Arthur Alaminos i Antonio Hester, l’entrenador local amb 3-11 al marcador es va veure obligat a demanar el primer temps mort del partit.\nEls jugadors de Berni havien agafat el control del partit durant. El Basquet Pla es veia incapaç de parar el vendaval de joc dels jugadors de Tarragona que van aconseguir acabar els deu primers minuts amb un clar avantatge de 7-24.\nEl gran joc desplegat pels homes de Berni durant els primers deu minuts i sobretot l’excel·lent defensa realitzada, va tindre continuïtat durant el segon quart. El tècnic local va intentar canviar la defensa i col·locar-se en zona 2-3, però els jugadors blaus, que vestien de blanc, estaven on fire. A meitat del segon quart la diferencia va superar els 20 punts, 12-33. Va ser a partir d’aquest moment que el Bàsquet Pla va reaccionar, sobretot gràcies a la falta d’encert durant aquests minuts en el tir exterior dels jugadors tarraconins.\nBerni es va veure obligat a demanar el seu primer temps mort amb 16-33 al electrònic. Després d’aquest l’equip va se capaç d’aturar la primera reacció dels mallorquins i malgrat la lesió d’Antonio Hester, que al final es va quedar en res, el marcador reflexava un clar i esperançador 25-43 a la mitja part.\nEl partit estava encarrilat però s’havia de rubricar la gran feina feta durant els primers vint minuts. Bàsquet Pla va deixar clar des del primer minut del tercer quart que volia lluitar el partit fins el darrer minut. Amb poc més de tres minuts de joc, ja havia situat la diferència per sota dels quinze punts.\nEl CBT amb quatre minuts de joc del tercer quart, només havia anotat 3 punts, un triple d’Arthur Alaminos i els locals cada cop es trobaven més còmodes dins del partit. En l'equador del tercer quart, i amb 37-48 al marcador, Berni va demanar temps mort per intentar aturar el joc dels Mallorquins. El partit va entrar, fins el final del tercer quart, en uns minuts on cap dels dos equips, es feia amb el control i on els dos equips canviaven cistelles. Al final del tercer quart es va arribar amb 42-54 al electrònic.\nEl partit s’havia complicat i el CBT veia perillar la barrera psicològica dels deu punts. I aquesta es va trencar a poc de començar els darrers deu minuts. El partit cada cop estava més difícil, però l’equip va reaccionar gràcies a un gran treball defensiu i a excel·lent Arthur Alaminos, que jugant de quatre buscava contínuament les esquenes del joc interior mallorquí.\nLa victòria no es podia escapar i així va ser. Al final 60 - 81 i la primera victòria com a visitants va arribar a les illes. Clica AQUÍ per veure els resultats i la classificació de la Lliga Adecco Plata.


De birres i altres coses...: Triverius\nBèlgica 6'8 º\nNo acostumen a consumir cerveses de blat, com ja us debeu haver adonat. En general les trobem amb poc cos i poca consistència en boca. És cert que poden tenir el seu moment, com d’altres cerveses que us hem presentat, però a nosaltres aquest moment ens costa trobar-lo.\nAixí que aquesta setmana, i perquè no sigui dit, hem decidit buscar aquest moment i hem fet el tast d’una cervesa de blat. I quina falta fa, deu pensar algú, cap, però hem de mantenir la nostra mania a obrir ment, i no tancar-nos en un tipus de cervesa o a un país. Per altra banda, ens han assegurat que aquesta, tot i ser de blat, no la podem deixar passar sense fer-la baixar per la nostra gola.\nEns servim doncs una cervesa que alguns catalogaran com a doble blanca, per una banda per la seva imatge i per altra banda perquè és una cervesa amb més càrrega alcoholica del normal per ser una cervesa de blat. Al possar-la a la copa entem el perquè del seu nom, és una cervesa amb una imatge molt clara, amb una escuma blanca de bombolla grossa que desaperaixerà amb rapidesa. De un color molt clar, groc palla pàl·lid, neta, nítida, brillant. Com si encara no li hagués tocat el sol! Al servir la part final la cervesa té un final tèrbol, amb llevat, que fa variar una mica la imatge incial.\nL’aroma és fresc i floral, té un punt àcid, tenim la sensació de sentir cítrics, però ja sabeu que el nostre nas ens serveix de ben poc, a un dels dos com a mínim li serveix per recolzar les ulleres. El gust de la cervesa és molt suau, i a risc que se’ns titlli de sexistes, farem un comentari agosarat, l’experiència ens diu que és una cervesa que sol agradar a les noies. Té un puntet amargant, no és contundent, ja que les traces del llúpol es perceben lleugerament, i la malta té poca presència. Té més presència en boca del què esperàvem. Per ser de blat té més cos que una de blat estàndard. Com podeu veure som homes de tòpics. Escorant el cul, l’última tirada que ens havia quedat a l’ampolla li dona un punt més de cos, més gust, més pastos... vaja error de principinats!\nL’alcohol queda una mica amagat, tot i que al final fa presència a la nostra boca i al nostre esperit. Cal tenir en compte que les cerveses de blat solen tenir entre 2-3 graus menys!\nAcabem atacant als nostres prejudicis, ja que pel que fa referència a les cerveses de blat, en tenim uns quants. Avui hem tastat una bona cervesa tot i ser una cervesa de blat! D’altra banda , i això si que és cert, és difícil trobar una bona cervesa de blat. I aquesta cervesa és de blat i bona! Deixem a les vostres mans l’analisi d’aquestes ultimes paraules, som conscients que poden donar molt de si!\nPublicat per Moisès Campdepadrós a les 12:59


Els Mossos detenen un examinador de trànsit per aprovar alumnes que s'examinaven de la part pràctica del permís de conduir a canvi de diners - Sala de premsa. Generalitat de Catalunya\nEls Mossos detenen un examinador de...\nEls Mossos detenen un examinador de trànsit per aprovar alumnes que s'examinaven de la part pràctica del permís de conduir a canvi de diners\n. El funcionari demanava als alumnes entre 250 i 400 euros a canvi d'aprovar-los a la prova pràctica\n. Els agents han acreditat que aquest any haurien aprovat per aquest mètode un total de 10 alumnes. De tota manera no es descarta que en siguin molts més ja que el detingut hauria examinat més de 2.500 alumnes l’any 2017\nAgents de la Policia de la Generalitat-Mossos d'Esquadra del Grup de Recerca i Documentació (GRD) de la Divisió de Trànsit van detenir el 25 d'abril un funcionari de la Prefectura Provincial de Trànsit de Barcelona, adscrit a l'Oficina Local de Sabadell, per aprovar aspirants en l'examen pràctic del permís de conduir a canvi de diners.\nEl GRD va iniciar la investigació quan la Prefectura de Trànsit de Barcelona va informar dels fets als Mossos després de rebre la denúncia d'una autoescola del Vallès que alertava de les presumptes irregularitats que s'estaven produint per part d'un treballador de l'oficina local de Sabadell.\nEls investigadors, amb la col·laboració de la Prefectura Provincial de Trànsit, van comprovar que el detingut exigia una quantitat econòmica als aspirants a obtenir el permís de conduir, si volien ser declarats aptes a la prova de control d'aptituds en vies obertes, conegut com a examen pràctic. En algun cas l'alumne ni tan sols va realitzar la prova i va ser declarat apte per l'examinador, amb el risc que això suposa.\nEl funcionari, de 58 anys, era selectiu amb els alumnes als quals feia la proposta: la gran majoria eren persones immigrants, majors de 30 anys i que s'havien presentat més d'una vegada a la prova sense èxit. Normalment els abordava el mateix dia de l'examen i els demanava quantitats que es situaven entre els 250 i els 400 euros a canvi d’obtenir l'aprovat. Davant d’aquests fets els mossos el van detenir com a presumpte autor dels delictes de suborn, prevaricació i falsificació documental.\nEls agents han pogut acreditar que aquest any haurien aprovat per aquest mètode 10 alumnes. Però no es descarta que en siguin molts més ja que el detingut hauria examinat més de 2.500 alumnes l’any 2017.\nEl 26 d'abril l'arrestat va passar a disposició del Jutjat d'instrucció 2 de Sabadell i el jutge va decretar la seva llibertat amb càrrecs amb mesures cautelars.\nLa investigació continua oberta i no es descarten noves imputacions o detencions.


Catalunya Ràdio intenta salvar les tardes - Notícies Comunicació - Notícies Comunicació - e-notícies\nComunicació · 9 de Gener de 2009. 12:33h.\nSarsanedas introdueix retocs a la programació malgrat vantar-se de ser líders\nOleguer Sarsanedas, en una imatge d'arxiu\nCatalunya Ràdio ha introduït canvis en el seu programa de la franja de tarda, 'Hem de parlar', que s'emet de forma diària de 16 a 19 hores. El programa era presentat per Marta Alonso, Flora Saura i Míriam Fuster, però l'emissora pública catalana ha prescindit d'aquesta última per a les tasques de presentació, tot i que Fuster forma part encara de l'equip del programa, en tasques de guionista. Marta Alonso -que també és directora del programa juntament amb Gemma Sanz-, i Flora Saura s'encarreguen ara de presentar 'Hem de parlar'.\nEls canvis en el programa es produeixen després que, en la darrera onada de l'EGM del passat mes de desembre, 'Hem de parlar' assolís 63.000 oients amb una pèrdua de 25.000 -un 28% menys- respecte a la programació del passat mes de juny. L'espai era l'aposta de la direcció després que, el fitxatge de Llucià Ferrer per a substituir Toni Clapés, líder de les tardes a Rac-1, tampoc assolís l'èxit esperat.\nToni Clapés (Rac-1) no només es manté lider en la franja de tardes, sinó que guanya 9.000 -de 119.000 a 128.000-: un 8% més. Gemma Nierga (Ser) amb 85.000 supera també Catalunya Ràdio tot i que ha n'ha perdut 5.000. En la programació de vespre, Joan Barril continua en segona posició amb 67.000 oients -ha pujat un 8%-, però Àngels Barceló (Ser) continua a molta distància amb 158.000 i, a les nits, Bernat Soler també està en tercera posició -57.000- per darrera d''El Larguero' (Ser) (115.000) i Josep Maria Pou (RAC-1) amb 77.000.\nEl director de Catalunya Ràdio, Oleguer Sarsanedas, va afirmar en la darrera comissió de control de la CCMA que "dels resultats de l’últim estudi general de mitjans, que es van fer públics ahir, tenen tres titulars ben clars i actuals: El matí de Catalunya Ràdio, és el programa més escoltat del país; Catalunya Ràdio és l’emissora més escoltada aquesta tardor, i Catalunya Ràdio és l’emissora més escoltada l’any 2008".\nEl president del consell de govern, Albert Sáez, també va manifestar que "aquest Parlament s’hauria d’afegir a la felicitació que fem nosaltres als treballadors de Catalunya Ràdio, perquè fa catorze anys que mantenen i consoliden el lideratge de l’emissora. Crec que ens hauríem de sumar a l’agraïment als oients que un any més, una onada més han confiat en Catalunya Ràdio. I crec que, abans es parlava del nou equip de l’emissora, tots els hem d’encoratjar a seguir en aquest camí, que és el camí del lideratge".\nLa portaveu d'Esquerra a la comissió, Marina Llansana, també es va sumar "a la felicitació" perquè "s’ha confirmat que la immensa majoria de les vegades han estat canvis per bé, han estat per positiu i han servit per avançar". Llansana va felicitar Oleguer Sarsanedas, i la resta de treballadors de la casa pels "molts encerts en aquesta nova etapa".\nBuenafuente qüestiona la desaparició de 'Silenci' del 33\n#24 Albert, Terrassa, 15/01/2009 - 18:41\nSí després de 14 anys no se li pot fotre una puntada al cul a un presentador, malament aniríem. Si fos per la majoria de comentaris, encara estaríem escoltant el Toreski...\nRelleu generacional ja!\n#23 Carles, Girona, 11/01/2009 - 12:28\nEl problema també és el cap de programes actual, Santi Carreras. Perquè no hi posen algu amb ganes, o almenys que sapiga de radio? (haver-ne fet molts anys no vol dir res)\n#22 Catalunya real, Barcelona, 10/01/2009 - 19:28\nManel de BCN, no es un tema de catalanitat sino de professionalitat, independència i ideologia. La Bonet el que hauria de fer es traures el tatuatge del PSOE-C que segurament porta...\n#21 Amadeu Miquel Amalrich, 08903 L'Hospitalet de Llob, 10/01/2009 - 16:40\nLa imatge no és d'arxiu, és d'actualitat, ja que correspon al passat dimecres dia 7 de gener, entregant un targetó a una concursant on es deia que li regalaven un cotxe Audi. Jo hi era allà en aquell moment.\n#20 MARC, BCN, 10/01/2009 - 14:32\nPel que sembla els lectors de l'e-noticies decideixen què escoltar segons la "catalanitat" de l'emissora o del presentador de torn.És un criteri respectable, però ben pobre. Sembla que la Neus Bonet s'haura de tatuar una senyera al cul!!